דף הבית מאמרים כתבות וראיונות קול העם אסור להיכנס לים כאשר אין מציל! ● גמ"ח 'תומר דבורה' לישועות ● וזהירות מציטוטי פסוקים המחייבים גניזה!
אסור להיכנס לים כאשר אין מציל! ● גמ"ח 'תומר דבורה' לישועות ● וזהירות מציטוטי פסוקים המחייבים גניזה!
כאם למשפחה ברוכת ילדים, הרוצה שהילדים יהנו בתקופת בין הזמנים ובמינימום עלויות, רצינו להביא לידיעת הציבור, שבשנה שעברה יצאנו לנופש בעיר ירוחם שבדרום הארץ, והופתענו לגלות קהילה איכותית ואווירה טובה. באזור היו אטרקציות המתאימות לכל גיל, אתרי טבע, מסלולים, פארקים ועוד.
יש אפשרות להחליף דירות עם משפחות מב"ב או מירושלים.
קבלנו אישור לפרסם את מספר גמ"ח הדירות – 052-7164923 (ניתן להשיג בשעות הערב).
בברכת "וקווי ד' יחליפו כח"
בימים אלו של בין המצרים – ששכינתא בגלותא, נתעורר נא לכולנו לפדיית ה'שמות' מגלותם.
בקריאה קדושה פונים אנו לכל אשר לבו חם לדבר ה', ולכל העוסקים במלאכת הקודש – מלאכת החינוך, ודואגים להחדרת יר"ש בלב הדור הבא – דור ההמשך. אך יחד עם זאת, ולא פחות! ראוי לתת הדעת על אופן העברת המסרים הקדושים והנפלאים, שלא נגיע למצב של מצוה הבאה חלילה בעבירה.
לשים עין ולב לפסוקים או ל'עזרת השם', באופן שלא יהיה טעון גניזה. ויש אפשרות לשנות לנ"ל, וכמובן עם רצון, ערנות ואכפתיות ולב חם!
אנא חוסו על כבוד שמים המתחלל חלילה, נפדה את השמות והפסוקים הקדושים מגלותם, מפיזורם, מאי כבודם הראוי להם.
נלמד לכתוב ולהזכיר את שמו באופן הראוי והמכובד לו לבדו יתברך ולשמור על קדשיו. ונזכה גם אנו לשמירה משמים ולפדייה בקרוב מגלותנו. אמן!
ניתן להשיג אינדקס לפירוט הטעון גניזה אצל הגניזה הכללית בקרית ספר, טל: 08-9740876.
לאחרונה מייצרים חברות הקפה אריזה משותפת, בה יש קופסא מזכוכית, ובנוסף שקית קפה למילוי בקופסת הזכוכית. צריך לשים לב, כי לכאורה יהיה חיוב לטבול את הכלי מזכוכית לפני שימוש נוסף.
הגמ"ח הגדול לנעלי ילדים, שמחלק מדי שבוע נעליים להמון מבקשים, קורא לאמהות החרוצות לנצל לחסד את תחילת החופש (זמן יחסית פנוי ורגוע משמחות), לעשות סדר במגירת הנעליים. ילדים מתוקים רבים דופקים מדי שבוע בגמ"ח, ומחכים לראות שהגיעו כבר נעליים שמתאימים להם.
אם ברשותכם נעליים טובות, שכבר לא מתאימות לכם ואין לכם שימוש בהן, נשמח לקבלן לגמ"ח ולשמח בהם אמהות וילדים.
הגמ"ח נמצא ברח' בית שמאי 14 ק"ק דירה 1 בבני ברק. ניתן להביא לגמ"ח בכל שעות היום ולהניח ליד הדלת.
השבוע ביום חמישי בלילה יחול יום היארצייט של הרמ"ק רבי משה קורדוואירו זי"ע, אשר הובטח ע"י השל"ה הקדוש "וכל מי שרגיל בספר הזה… מובטח לו שהוא בן עוה"ב" ומקובל מהגה"ק ה'דברי חיים' מצאנז זי"ע, דהלומד בספר הזה אינו נפגע ממחלה הידועה רח"ל.
ניתן להקשיב בכל יום לשיעור קצר והסבר מ'תומר דבורה' עם צינתוק טלפוני אליך לטלפון/פלאפון. למעוניינים להצטרף ולהתברך יתקשרו 054-8519025, 053-3125551, 052-7153452 אחה"צ.
בימים אלו, כאשר שנת הלימודים מגיעה אל קיצה, תלמידות רבות עורכות סדר בספרי הלימוד והמחברות, ומשליכות את המיותר לאשפה.
רציתי להסב את תשומת הלב כי בספרי ומחברות חול רבים, מצוטטים (מתוך תום לב, או מתוך מטרה חינוכית) ציטוטי קודש! ומכיון שהילדות אינן מבחינות בכך, ואינן מודעות לחומר הענין, דברי התורה מגיעים לאשפתות!
לאחרונה ממש 'במקרה', צדה את עיני כותרת מפסוק, בתוך מחברת טבע של אחת מבנותי. ערכנו סקר מהיר במחברות ובספרי חול של ילדות בכיתות שונות, וברבות מהן היה גניזה (כגון: טבע, היסטוריה, גאוגרפיה/מולדת, הבנת הנקרא, ספרות, דקדוק ועוד).
ומכאן תצא גם הקריאה למחברי/ות ספרי הלימוד: אנא, השתדלו לא לשלב ציטוטים מתוך מקורותינו. ולא יצא שכרו בהפסדו!
עוד אזכיר כי רבים אינם יודעים, כי עטיפות של מחברות וספרי קודש שנועדו לנאותם, טעונות גניזה.
בכבוד רב, ח.ד.
אסור להיכנס לים כאשר אין מציל!
לאחר נס גדול שהיה עימי, ועם בוא עונת הרחצה, ברצוני להתריע על הסכנה הגדולה שיש אנשים שנוטים לזלזל בה. היות ואני שוחה שנים רבות שחייה מקצועית, והנני טיפוס אחראי מאד, תמיד הסתכלתי על הידיעות וההתרעות החוזרות ונשנות אודות כניסה לים ללא נוכחות מציל, במעט זלזול ובמחשבות של 'לי זה לא יקרה' ו'מה כבר יכול להיות אם אני נכנס רק לעומק של עד המותניים'.
יהודים יקרים, השמרו לנפשותיכם!
כשאני נכנסתי לים הוא היה שליו ורגוע! נכנסתי 3 מטרים בלבד לתוך המים!
בבת אחת מצאתי את עצמי בסחף נורא בעומק הים! כמה שניסיתי לחתור לכיוון החוף, אני רק מתרחק… בניסי ניסים מישהו שבדיוק עבר על החוף, קלט אותי ודאג להזעיק עזרה.
אסור בשום אופן כשאין מציל!!! בתקווה שמכתבי זה יחסוך לכם את החוויה הנוראית שאני עברתי.